**Tillegg til skolens husregler ved Slettheia skole:**

1. Alle elever må oppholde seg innenfor skolegårdens grenser i skoletiden. Grensene er merket i terrenget. Elevene skal oppholde seg slik at vakta kan få øye på dem, ikke skjult i terrenget.
2. Alle elever skal være ute i friminuttene dersom ikke annet er avtalt med en ansvarlig voksen.
3. Mobiltelefon og digitale apparater skal være avskrudd fra kl. 08.30 og til skoledagens slutt.
4. Området bak nybygget er forbeholdt 1-4. trinn i friminuttene. Alle andre områder er åpent for alle trinn.
5. Områder som er forbeholdt enkelte trinn som f.eks. bingen, kunstgressbanen o.l. kan brukes av andre dersom trinnet er borte.
6. Området foran personalrommet skal være ballfritt. Se merking på asfalten.
7. Sparkesykler, rullebrett o.l. regnes som sykkel. Dette utstyret må låses fast på baksiden av sykkelstativet når eleven ankommer skolegården og tas i bruk igjen når eleven skal hjem. Det bør brukes hjelm til dette på lik linje som ved sykling (foreldrenes ansvar).
8. Mat og drikke skal nytes inne. Unntak ved klasse/skole-arrangement i skolegården.
9. Ransler og utstyr skal plasseres slik at inngangspartiene ikke sperres.

Rektor, april 2014